ทานยาคุมแบบ28เม็ดมาติดต่อกัน3แผงแล้วค่ะ แต่พอหมดแผงที่3หยุดทานไป7-8วันแล้วกลับมาทานใหม่มีอะไรกับแฟนวันที่2ต.คแบบไม่ป้องกันแต่หลั่งนอกซึ่งนับวันแล้วประจำเดือนจะมาวันที่5ต.คแต่ประจำเดือนไม่มา6วันแล้วค่ะ มีอาการคัดหน้าอกเหมือนจะเป็นประจำเดือนมีตกขาวเล็กน้อยแบบนี้สามารถท้องได้รึเปล่าคะ
สวัสดีค่ะ หากทานยาคุมกำเนิดครบ 28 เม็ดแล้ว ไม่ได้เริ่มทานยาแผงใหม่ต่อทันที ยาคุมก็จะหมดฤทธิ์ในการป้องกันการตั้งครรภ์ไปแล้วค่ะ ซึ่งการเว้นระยะไป 7-8 วัน แล้วเริ่มทานยาแผงใหม่นั้น จะถือว่าเป็นการเริ่มทานยาแผงแรกใหม่ ดังนั้นยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากมีเพศสัมพันธ์ในช่วง 7 วันแรกของการทานยานั้น ก็จะมีโอกาสตั้งครรภ์ได้ดังนั้น การที่ประจำเดือนยังไม่มา จึงอาจเกิดจาก1. การตั้งครรภ์2. ยังทานยาคุมกำเนิดไม่หมดแผง โดยปกติ หากทานยาคุมชนิด 28 เม็ด ประจำเดือนมักจะมาในช่วงการทานเม็ดที่ 23-26สำหรับอาการคัดหน้าอกและตกขาว น่าจะเป็นอาการที่เกิดจากการเปลี่ยนแปลงของฮอร์โมน ซึ่งอาจเกิดจากผลของยาคุมกำเนิดได้ค่ะดังนั้น หากยังทานยาไม่ครบ 28 เม็ด ก็ให้ทานยาให้ครบเสียก่อน หากครบแล้ว ประจำเดือนยังไม่มา ก็ควรตรวจหาการตั้งครรภ์ดูค่ะ